b'\n_START_ARTICLE_\nKomisija za alpinizem PZS\n_START_PARAGRAPH_\nKomisija za alpinizem, (KA), je strokovno koordinacijsko telo pri Planinski zvezi SLovenije, odgovorno za podro\xc4\x8dje alpinisti\xc4\x8dne dejavnosti.\n_START_SECTION_\nEti\xc4\x8dni kodeks\n_START_PARAGRAPH_\nAlpinisti\xc4\x8dni eti\xc4\x8dni kodeks obna\xc5\xa1anja v gorah in etika plezanja temeljita na spo\xc5\xa1tljivem, zdravem, razumskem odnosu do plezanja in okolja, v katerem poteka. Kodeks je vodilo obna\xc5\xa1anja v gorskem okolju tako glede na naravo kot na ljudi, ki tam \xc5\xbeivijo. Alpinisti naj bi s svojo prisotnostjo skrbeli za \xc4\x8dim manj\xc5\xa1o erozijo v okolju, pazili na rastlinje in \xc4\x8dim manj motili \xc5\xbeivali (predvsem ptice) in naj ne bi onesna\xc5\xbeevali vode in tal. Pri aktivnostih v skupini se morajo prilagajati tovari\xc5\xa1em v skupini, vsak alpinist mora biti pripravljen pomagati drugim v primeru nezgode._NEWLINE_Plezalna etika zajema zdravo razumsko obna\xc5\xa1anje pri plezanju, z namenom zmanj\xc5\xa1ati nevarnost nastajanja sporov, \xc5\xa1kode, po\xc5\xa1kodb ali smrti. Alpinisti so dol\xc5\xbeni o svojih dose\xc5\xbekih realno in resnicoljubno poro\xc4\x8dati.\n_START_SECTION_\nSMAR\n_START_PARAGRAPH_\nSlovenska mladinska alpinisti\xc4\x8dna reprezentanca (SMAR) je za\xc4\x8dela delovati aprila 2012. Njeni \xc4\x8dlani so mladi slovenski perspektivni alpinisti. \xc4\x8clanstvo traja 3 leta. Namen \xc4\x8dlanstva je doseganje kvalitetnih vrhunskih vzponov, spodbujanje in izra\xc5\xbeanje posameznikove plezalske in organizacijske sposobnosti ter uresni\xc4\x8devanje lastnih kvalitetnih alpinisti\xc4\x8dnih ciljev doma, v Alpah in v drugih gorstvih po svetu.\n_START_SECTION_\nZbornik Slovenski alpinizem\n_START_PARAGRAPH_\nKomisija za alpinizem pri PZS vsako leto ali na dve leti izdaja tudi Zbornik. V njem so opisani posamezni dose\xc5\xbeki alpinistov doma in v tujini ter splo\xc5\xa1na ocena obravnavane sezone, alpinisti\xc4\x8dno smu\xc4\x8danje, ledno plezanje ter izbor najuspe\xc5\xa1nej\xc5\xa1ih alpinistov.\n_START_SECTION_\nBesednjak\n_START_PARAGRAPH_\nNekateri pojmi s podro\xc4\x8dja alpinizma kot jih uporablja Komisija za alpinizem:_NEWLINE_Alpinisti\xc4\x8dna tura je skupno ime za vzpon, pristop, turni smuk. Kot turni smuk se \xc5\xa1teje tudi alpinisti\xc4\x8dno smu\xc4\x8danje. Turni smuki in ledni slapovi se \xc5\xa1tejejo vse leto. Vse velja za na\xc5\xa1e podnebne razmere._NEWLINE_Alpinisti\xc4\x8dna smer je plezalna smer v sne\xc5\xbenih, lednih ali kopnih razmerah, vi\xc5\xa1ja od 100 m, pri \xc4\x8demer je mora biti vsaj 60% najmanj I. te\xc5\xbeavnostne stopnje po lestvici UIAA._NEWLINE_Smer je umi\xc5\xa1ljena \xc4\x8drta v skalovju, snegu, ledu, po kateri se pleza, hodi._NEWLINE_(Alpinisti\xc4\x8dni) vzpon je preplezana alpinisti\xc4\x8dna smer, lahko tudi v sestopu, \xc4\x8de ni uporabljeno spu\xc5\xa1\xc4\x8danje po vrvi._NEWLINE_Kopni - letni vzpon je vzpon, ki ni ne zimski in ne v zimskih razmerah._NEWLINE_Zimski vzpon je v \xc4\x8dasu od 21.12. do 20.03. v stenah, ki niso obrnjene proti JV, J in JZ in je izstop vi\xc5\xa1ji kot 1.500 m._NEWLINE_Vzpon v zimskih razmerah je v \xc4\x8dasu od 21.12. do 20.03. v stenah, ki so obrnjene proti JV, J ali JZ, v \xc4\x8dasu od 01.12. do 20.12. in od 21.03. do 30.04. v stenah, ki so obrnjene proti Z, SZ, S, SV in V._NEWLINE_Pristop je se \xc5\xa1teje od 01.12. do 30.04. na vrhove vi\xc5\xa1je od 2000 in celo leto na vrhove, vi\xc5\xa1je od 3.500 m._NEWLINE_Turni smuk je spust s smu\xc4\x8dmi na nogah z vrha ali grebena, ki je razvodnica in je vi\xc5\xa1ji od 2.000 m._NEWLINE_Varianta smeri je kadar je manj kot 40% vi\xc5\xa1ine originalne smeri._NEWLINE_Navedene definicije se nekoliko razlikujejo od tistih v Planinskem terminolo\xc5\xa1kem slovarju, ki ga je izdala ZRC SAZU (ISBN 961-6358-68-5).'